钦定古今图书集成/明伦汇编/氏族典/第153卷 > 袁凯
## 钦定古今图书集成/明伦汇编/氏族典/第153卷 > 袁凯

按《万姓统谱》：凯，华亭人。言议英发，尤长于诗，学杜少
陵。如《客中》《除夜》《江上》《早秋》等作，杂之杜集中，殆不能
辨。洪武中为御史，故老相传，上一日录囚毕，令凯送
东宫复审，递减之。凯还复命，上问：“‘朕与东宫孰是’？凯
曰：‘陛下法之正，东宫心之慈’。上大喜，悉从之。”后以疾
罢归。